Jens Hjertø-Dahl

Jens Hjertø-Dahl (født 31. oktober 2005) er en norsk fotballspiller som spiller for Tromsø Idrettslag.

Oppvekst og tidlig karriere 
Hjertø-Dahl er oppvokst i bydelen Bjeraker i Tromsø og ble med i TILs breddeavdeling allerede samtidig som han begynte på barneskolen. Han har gått alle gradene i klubben og fikk muligheten til å trene med A-laget allerede som 14-åring 2020.

Klubbkarriere

Tromsø

2023-sesongen 
Hjertø-Dahl var flere ganger en ubenyttet innbytter i løpet av Norgesmesterskapet 2022, men fikk først sin offisielle førstelagsdebut for Tromsø Idrettslag 13. mai 2023 i 1-2 seieren over HamKam i Eliteserien.  Kort tid etter scoret han sine to første senior mål i cupens første runde borte mot Hammerfest , og fulgte dette opp med å score borte mot TILs erkerival Bodø/Glimt i cupens tredje runde. 

Det er ryktet at Hjertø-Dahl vil få presentert en ny kontrakt, som binder han til Tromsø Idrettslag til og med 2027-sesongen, på sin 18-års dag.

Landslagskarriere 
Hjertø-Dahl har også representert Norge på ulike ungdomsnivåer og ble i 2023 utnevnt til kaptein på Norges U18-landslag,  hvor han blant annet spiller sammen med lagkamerat Runar Norheim.

Karriereoversikt 

oppdatert per 31. oktober 2023.

Spillerprofil

Spillertype 
Hjertø-Dahl er på mange måter definisjonen på en boks-til-boks spiller, men det som gjør han til et såpass spennende prospekt er en kombinasjonen mellom dominerende fysikk og generelt god teknikk.  Med sine 193cm skiller Hjertø-Dahl seg fra den typiske moderne midtbanespiller, men dette gjør at han i større grad har muligheten til å overmanne motstanderspillere - både i defensive- og offensive- faser av spillet.

I tillegg til en dominerende fysikk har Hjertø-Dahl også en fin ro med ballen i sin midtbanerolle, samt et godt øye for en pasning og evnen til å løpe med ballen. 

Luis Pimenta, Norges landslagstrener for G18, beskriver ytterligere Hjertø-Dahl som en fremtidig leder". 

Hjertø-Dahl beskriver seg selv som - "en målfarlig midtbanespiller som kan skyte med begge bein. Jeg er rolig med ballen og liker å spille. Jeg kan spille både i en ankerrolle og som indreløper".

Referanser

Eksterne lenker 
 

Norske fotballspillere
Fotballspillere for Tromsø IL
Personer fra Tromsø kommune